OzLabs/hebrew-wiki-articles huggingface dataset:
אוקטייברסקי (אולם קונצרטים)

אולם קונצרטים הגדול "אוקטייברסקי" (ברוסית: «Большой концертный зал «Октябрьский) הוא אולם קונצרטים הממוקם בסנט פטרסבורג.

קיבולת של האולם היא 3,727 מושבים (כולל מרפסת 1,043). הנוכחות באולם הקונצרטים היא כמיליון צופים בשנה.

== היסטוריה ==
הפתיחה הגדולה של אולם הקונצרטים אוקטייברסקי התקיימה בסתיו 1967. ב-25 באוקטובר היה הקונצרט הראשון עבור בוני אולם הקונצרטים "אוקטייברסקי". אולם הקונצרטים הראשי נקרא כך - אולם הקונצרטים הגדול "אוקטייברסקי".

בניין נוצץ זה העשוי זכוכית ודולומיט סארמאה סולארי צמח במרכז העיר. המראה המודרני הקדמון שלו השתלב בצורה הרמונית בהרכב הקלאסי של פטרסבורג העתיקה.

האולם, שתוכנן על ידי קבוצת אדריכלים בראשות אלכסנדר ז'וק, נוצר במקור כאנלוג של ארמון הקרמלין הממלכתי והיה מיועד לישיבות טקסים, אירועי עיר והקרנות קולנוע.

==קישורים חיצוניים==

* 

קטגוריה:סנקט פטרבורג: אולמות קונצרטים
קטגוריה:סנקט פטרבורג: מבנים
אמינטה סוואדוגו

אמינטה סוואדוגו (בלטבית: Aminata Savadogo; נולדה ב-9 בינואר 1993), המכונה לעיתים פשוט אמינטה, היא זמרת, פזמונאית ומפיקה מוזיקלית לטבית. היא ייצגה את לטביה באירוויזיון 2015.

== חיים וקריירה ==
סוואדוגו נולדה בריגה בירת לטביה לאם ממוצא לטבי-רוסי, ולאב מבורקינה פאסו. היא מחשיבה את עצמה בעיקר כלטבית.

סוואדוגו החלה לשיר בגיל 13 עם מורה פרטי, היא סיימה את בית הספר לאמנות בריגה עם התמחות לנגינה בחליל. בגיל 15 היא השתתפה בתוכנית הטלוויזיה הלטבית "Krodziņā פאי פאולה" וגם ב-"מוזיקאלה בנקה" בגיל 17.

סוואדוגו התמודדה ב"דז'יזמה 2014", תחרות הקדם-אירוויזיון של לטביה לאירוויזיון 2014 עם השיר "אני יכול לנשום". היא העפילה מחצי הגמר הראשון והגיעה לחמישייה הסופית אך לא זכתה בו.

בשנת 2015 חזרה סוואדוגו שוב להתמודד בניסיון לייצג את לטביה באירוויזיון 2015 עם השיר, "Love Injected". בגמר התוכנית, שנערך ב-22 בפברואר 2015, היא הוכרזה כזוכה ובכך גם הוכרזה כנציגת לטביה לאירוויזיון 2015.

סוואדוגו הופיעה עשירית בחצי הגמר השני באירוויזיון 2015, אשר נערך ב-21 במאי 2015, היא העפילה לגמר לאחר שסיימה במקום השני עם 155 נקודות, ובכך לטביה עלתה לראשונה לגמר מזה שבע שנים. בגמר, אשר נערך ב-23 במאי, הופיעה סוואדוגו כשיר מספר תשעה עשר, בו היא סיימה במקום השישי מתוך עשרים ושבע מדינות כשמוענקים לה בסך הכל 186 נקודות כולל 12 נקודות (מקסימליות) משלוש מדינות. בתוצאה זו העניקה סוואדוגו ללטביה את המיקום הטוב ביותר שלה בתחרות מאז 2005 ובמיקומה הרביעי הטוב ביותר אי פעם. כמו כן, כתבה סוואדוגו את השיר "Heartbeat", אשר בוצע על ידי יוסטס, נציג לטביה באירוויזיון 2016, עמו סיים במקום ה-15 בתחרות.

סוואדוגו הוציאה לאור את אלבום הבכורה שלה, "Voice Voice" ב-8 באפריל 2015.

ב-28 בפברואר 2016 ביצעה סוואדוגו את השיר החדש שלה "לוחם" במהלך גמר בחירת נציג לטביה לאירוויזיון 2016.

באוקטובר 2016 חשפה את האלבום השני שלה, "Red Moon". היא התמודדה בעונה החמישית של "גולוס", הגרסה הרוסית של The Voice, אך הודחה לקראת שלב הגמר. במהלך האודישן שלה, הצטרפה לצוותה של פולינה גאגארינה, שהתמודדה גם היא בתחרות האירוויזיון 2015 כשייצגה את רוסיה. סוואדוגו כתבה את השיר "אני כמו זאב", עבור הזמרת הליטאית איסטה פילבליטי, עמו התחרתה בקדם הליטאי בניסיון לייצג את מדינתה באירוויזיון 2017, אך כשלה וסיימה במקום השני.

== קישורים חיצוניים ==

== הערות שוליים ==

קטגוריה:נציגי לטביה באירוויזיון
קטגוריה:משתתפי אירוויזיון 2015
קטגוריה:מוזיקאים לטבים
קטגוריה:ילידות 1993
ימין ה' רוממה

ימין ה' רוממה הוא ניגון מכוון מניגוני חב"ד של רבי מנחם מנדל שניאורסון (הצמח צדק).

==אודות הניגון==
מילות הניגון הם מספר התהילים הנאמרים בזמן קריאת ההלל:

בהיות הלחן ממוצא חרדי, חלק גדול ממבצעי השיר שרים אותו, כשמגיעים בשיר למילים שמוזכר בהן שם השם, בצורה מצונזרת – "הַשֶׁם", כדי להימנע מהוצאת שם שמים לבטלה, בעת התפילה כאשר קוראים את ההלל עצמו, שרים את השיר ללא צנזור.

בזמן קריאת ההלל כשהיה מגיע הצמח צדק לפסוק זה היה מנגן אותו, עם השנים הפך ניגון זה לאחד הניגונים הקבועים בתפילת הלל בחסידות חב"ד והוא אחד מהניגונים המכוונים אותם נוהגים לנגן בזמנים ידועים.

בספר הניגונים חב"ד, "ימין ה' רוממה" הוא ניגון מספר ט"ו (15).

==עיבודים מוזיקליים==
ב-1960 הופיע הניגון באלבום "ניגוני חב"ד 1" של ניח"ח. ב-1998 הופיע השיר באלבום ניגון הבעש"ט של אברהם פריד. ב-2010 באלבום "עצם הנשמה" 3 של הרב יאיר כלב. ב־2013 הופיע באלבום "יוצאין בשיר" של הלב והמעיין, ב־2016 הופיע השיר באלבום צמאה 3 בביצוע ישי ריבו, ב־2017 הופיע הניגון באלבום "הניגונים" של משה לאופר בביצוע שמחה פרידמן.

השיר בוצע במהלך השנים גם על ידי אלי מרקוס, מנדי ג'רופי, ישראל ורדיגר ואחרים.

==קישורים חיצוניים==

* [https://he.chabad.org/multimedia/media_cdo/aid/3667957 הניגון מושר בהתוועדות] י"ג בניסן תשמ"ה אצל הרבי מנחם מנדל שניאורסון, באתר בית חב"ד 
* [https://ashreinu.app/#/player/playlist~the-rebbe-sings_clip~86 קטע אודיו שהרבי מליובאוויטש שר את הניגון] 
* לב לייבמן, [http://nichoach.blogspot.com/2014/11/blog-post_72.html?m=1 ניתוח הניגון "ימין ה' רוממה"] קיר הניגונים
* פרויקט היכל הנגינה, [http://www20.chassidus.com/audio/nigun/06-01-Yemin-Hashem-From-The-Tzemach-Tzedek-Heichal-Neginah.htm הקלטה] של שמואל זלמנוב (מניח"ח), שר את הניגון בסולו (בחלק השני של רצועת השמע, בדקה 3:10).
* אחיה אלורו [https://chabad.info/video/musical-videos/chabad-nigunim/591154/ אחיה אלורו בביצוע פסנתר מיוחד: "ימין ה' רוממה"] להאזנה חב"ד אינפו

==הערות שוליים==

קטגוריה:מזמורי ההלל
קטגוריה:ניגוני חב"ד
קטגוריה:שירים המבוססים על התנ"ך
קטגוריה:שירי המאה ה-19
קטגוריה:מנחם מנדל שניאורסון - הצמח צדק
סורת אל-אעלא

סורת אל-אעלא (בערבית: سورة الأعلى) היא הסורה ה-87 בקוראן, והיא מונה 19 פסוקים<ref></ref>.

שם הסורה נגזר מהפסוק הראשון בסורה ומשמעותו היא "העליון" על פי המסורת האסלאמית, הסורה הזאת נגלתה למוחמד לפני הג'רה.

== תוכן הסורה ==
הסורה נחלקת לשני חלקים עיקריים:
* בחלק הראשון, המורכב מפסוקים 1–13, אללה פונה לכאורה למוחמד ונותן לו הוראות בנוגע לאופן שבו הוא כביכול צריך לפאר את האל ולבצע את משימתו על פני האדמה.
* החלק השני מדבר על המוסלמים והלא מוסלמים.

סיד אבו אל-אעלא מודודי גרס כי הסורה מדגישה בין היתר את חשיבות המונותאיזם. על פי חלק מהפרשנויות, הפסוקים הראשונים בסורה מתארים לכאורה את האל ואת תכונותיו.

== אזכורים בחדית' ==
ישנם מספר חדית'ים שבהם נאמר שמוחמד נהג לקרוא את הסורה הזאת בתפילות יום השישי ובתפילות החג. האימאם ג'עפר א-צאדק טען שאדם אשר מרבה לקרוא את הסורה הזאת בתפילותיו, יוכל לאחר מותו להיכנס לגן העדן מכל שער שהוא יבחר. עלי בן אבי טאלב טען שמוחמד אהב מאוד את הסורה הזאת. כמו כן, ישנו חדית' שבו נאמר שמוחמד גם קרא את הסורה הזאת בצלאת אל-וויתר.

== קישורים חיצוניים ==

* [https://www.quran411.com/surah-ala הסורה בתעתיק לאנגלית]
* [https://www.youtube.com/watch?v=F6hBBJ4K_Kg האזנה לסורה]

== הערות שוליים ==

קטגוריה:סורות
הילדה ברנרד

הילדה שרה ברנרד (בספרדית: Hilda Sarah Bernard, 29 באוקטובר 1920 – 20 באפריל 2022) הייתה שחקנית ארגנטינאית.

==ביוגרפיה==
ברנרד נולדה בפוארטו דסאדו, סנטה קרוס, ארגנטינה. אביה היה בריטי, אמה הייתה אוסטרית, והיו לה שני אחים, רקל וחורחה.

לאחר שסיימה את לימודיה בתיכון, ברנרד למדה בקונסרבטוריון הלאומי לאמנות דרמטית, אך עד מהרה החליטה להפסיק את הלימודים, ובחרה בלימודי משחק תחת הדרכתם של אמני משחק ארגנטינאים כמו השחקן והבמאי אנטוניו קוניל קבנלס והשחקנית מריה רוסה גאלו. ב-1941 הופיעה ברנרד בעבודתה הראשונה כחברה בתיאטרון הלאומי סרוונטס כמוכרת אמפנדס ב"מרטין פיירו".

ב-1942 נכנסה ברנרד לעולם הרדיו, כשהיא הצטרפה לרשת הרדיו "אל-מונדו", שם הופיעה במספר סדרות משחק עם שחקנים כמו אוסקר קאסקו ואדוארדו רודי. ברנרד הגיעה להכרה נוספת בתוכניות כמו "No quiero vivir así" ו-"Alguien para querer". ברנרד כיכבה לראשונה בקולנוע הארגנטינאי ב-1952 בסרט "Mala Gente".

בתיאטרון השתתפה ביצירות "Cuarteto", "Fetiche", "Women For Identity", "One Hundred Years Of Belgrano", "The Last Encounter" והרבה אחרות. ברנרד הופיעה בסרטים רבים: "Vení conmigo" ב-1973, ברומן הפיקרסקי "Autocine Mon amour" ב-1972, "La flor de la mafia" ב-1974 ורבים אחרים.

ב-1989 השתתפה בטלנובלה הארגנטינאית "האישה המסתורית".

ב-1992 השתתפה בתפקיד הראשי בטלנובלה הארגנטינאית "אנטונלה" לצידם של אנדריאה דל בוקה וגוסטבו ברמודס.

ב-1991 השתתפה בטלנובלה הארגנטינאית "סלסטה" לצידם של אנדריאה דל בוקה וגוסטבו ברמודס, וב-1993 השתתפה בטלנובלת המשך בשם "סלסטה, תמיד סלסטה". באותה שנה השתתפה בטלנובלה הארגנטינאית "מנואלה" לצידם של גרסיה קולמנארס וחורחה מרטינס.

ב-1994 השתתפה בסרט הצרפתי-ארגנטינאי "גופות אבודות", לצידו של צ'קי קריו.

בשנים 1995–1997 השתתפה בטלנובלה של המפיקה הארגנטינאית כריס מורנה, "קטנטנות", בתפקידה של כרמן מורן.

בשנים 2002–2003 השתתפה בטלנובלה של המפיקה הארגנטינאית כריס מורנה, "המורדים", לצידם של פליפה קולומבו, בנחמין רוחאס, קמילה בורדונבה ולואיסנה לופילטו. במסגרת הופעתה בטלנובלה, טסה ברנרד לישראל יחד עם כוכבי הטלנובלה לסיבוב הופעות שהתקיים בחופשת הפסח. באותן שנים נטלה חלק בסדרה "המתחזים" של הבמאי ותסריטאי הארגנטינאי דמיאן סיפרון.

ב-2004 השתתפה בטלנובלה של המפיקה הארגנטינאית כריס מורנה, "פלוריסיינטה", בתפקיד סבתן של פלורנסיה, דלפינה וסופיה. באותה שנה, השתתפה בסרט הארגנטינאי-ספרדי "Live-in Maid" לצידה של נורמה אליאנדרו.

ניתן לומר כי ברנרד זכתה לפופולריות בקרב אוכלוסיית צופים צעירה אשר צפו בה במסגרת הטלנובלות של כריס מורנה.

בשנת 2005 גילמה לצדה של קמילה בורדונבה בטלנובלה "אהבת נעורים" את דמותה של דונה אורורה.

ב-2006 השתתפה בטלנובלה הארגנטינאית "Collar de Esmeraldas", לצידם של אוסבלדו לפורט וקרינה סמפיני. באותה שנה השתתפה בטלנובלה הארגנטינאית "Se dice amor" לצידו של חואן דרטס.

ב-2015 הוענק לברנרד פרס "מרטין פיירו" לאור שנות הקריירה הרבות שלה.

ברנרד הייתה נשואה בפעם הראשונה למפיק, הסופר והבמאי חורחה גונסלבס, ובשנית להוראסיו סלאדה, שהיה נשיא איגוד השדרים בארגנטינה.

ברנרד נפטרה ב-20 באפריל 2022. הותירה אחריה בת, פטריסיה (ילידת 1951), שלושה נכדים ונין אחד.

==קישורים חיצוניים==

קטגוריה:שחקניות קולנוע וטלוויזיה ארגנטינאיות
קטגוריה:שחקניות תיאטרון ארגנטינאיות
קטגוריה:נשים שהגיעו לגיל מאה
קטגוריה:אישים ממוצא אוסטרי
קטגוריה:אישים ממוצא בריטי
קטגוריה:ילידות 1920
קטגוריה:ארגנטינאים שנולדו ב-1920
קטגוריה:נפטרות ב-2022
קטגוריה:ארגנטינאים שנפטרו ב-2022
דנוור ריגלמן

דנוור לי ריגלמן השלישי (באנגלית: Denver Lee Riggleman III; נולד ב-17 במרץ 1970) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס החמישי של קהיליית וירג'יניה. מחוז הקונגרס החמישי גדול בשטחו ומכיל בתוכו כ-21 ממחוזות וירג'יניה, ולמעשה ישנן שש מדינות אחרות בארצות הברית הקטנות ממנו בשטח. ב-2020 הפסיד ריגלמן את מועמדות המפלגה הרפובליקנית לייצוג המחוז לאחר שחיתן זוג הומוסקסואלי, וכהונתו נחתמה בינואר 2021.

== ביוגרפיה ==
=== קורות חייו ===
ריגלמן נולד וגדל במנאסאס שבצפון וירג'יניה, וב-1988 סיים את לימודיו התיכוניים בתיוכן סטונוול ג'קסון. בשנת 1996 השלים לימודי תעודה ממכללת מחוז ברלינגטון. כעבור שנתיים השלים לימודי תואר ראשון במדיניות חוץ מאוניברסיטת וירג'יניה. כמו כן, ב-2007 נהיה לבעל תעודת בוגר מאוניברסיטת וילנובה. ריגלמן שירת בחיל האוויר של ארצות הברית במשך 15 שנה. תחילה שימש כטכנאי אוויוניקה בדרגת חוגר, ולאחר זמן מה קודם בדרגתו הצבאית והמשיך את שירותו כקצין מודיעין. בשנים 2007–2015 עבד בחברת קבלנות שעבדה עם המועצה לביטחון לאומי של ארצות הברית.

בשנת 2014, ריגלמן ורעייתו ייסדו בצוותא את "מזקקת סילברבאק", מזקקת מלאכה בת 50 אקר ביישוב אפטון שבווירג'יניה, השוכן בעמק שנאנדואה סמוך לשארלוטסוויל. ריגלמן פעל לדה-רגולציה על מזקקות במדינה ולשינויים ברשות לבקרת משקאות אלכוהוליים בווירג'יניה. יחד עם בעלי מזקקות אחרים הקים הזוג ריגלמן איחוד מזקקים ואף שכרו שדלן. ריגלמן מתח ביקורת על חוקי המס והאלכוהול של המדינה כקשים ולא הוגנים כלפי יצרני משקאות חריפים.

ב-27 באוקטובר 1989 נישא לכריסטין בלייר, והזוג חובק יחדיו שלושה ילדים.

=== קריירה פוליטית ===
בדצמבר 2016 החל ריגלמן להתמודד על מועמדות המפלגה הרפובליקנית לתפקיד מושל וירג'יניה לקראת הבחירות למושלות המדינה ב-2017. מתנגדיו בבחירות המקדימות היו אד גילספי — לשעבר יועץ לנשיא ג'ורג' ווקר בוש, קורי סטיוארט — יושב ראש מועצת המפקחים של מחוז פרינס ו-ויליאם ופרנק וגנר, חבר הסנאט של וירג'יניה מטעם וירג'יניה ביץ'. בינתיים, במפלגה הדמוקרטית, סגן המושל המכהן ראלף נורתם זכה במועמדות וביום הבחירות הכלליות אף ניצח בבחירות. ב-16 במרץ 2017 הכריז ריגלמן על פרישתו מהמירוץ.

בבחירות 2018 היה ריגלמן המועמד הרפובליקני לבית הנבחרים של ארצות הברית מטעם מחוז הקונגרס החמישי של וירג'יניה. בבחירות הכלליות גבר על המועמדת הדמוקרטית לזלי קוקברן עם 53% מקולות הבוחרים. בקונגרס ה-116 של ארצות הברית הוא חבר הוועדה לשירותים פיננסיים. לקראת בחירות 2020, המפלגה הרפובליקנית במחוז ראפאבאנוק מתחה עליו ביקורת על שחיתן שניים מעוזריו ההומוסקסואלים. בספטמבר 2019 אף הרחיקה אותו משורותיה על שהפר כביכול עקרונות מפלגתיים בנושאי הגירה ובסוגיות פיזיקליות. עמדותיו הליברליות יחסית היו לצנינים בעיני הרפובליקנים, ולאחר ששקעה שמשו במפלגה — ב-13 ביוני 2020 הפסיד את המועמדות הרפובליקנית לבוב גוד.

== קישורים חיצוניים ==

* 

* 
* קייטי אדמונדסון, [https://www.nytimes.com/2020/06/14/us/politics/denver-riggleman-virginia-primary-bob-good.html חבר קונגרס רפובליקני מסולק לאחר שניהל טקס חתונה חד-מינית], מאמר באתר הניו יורק טיימס, 14 ביוני 2020 

== הערות שוליים ==

קטגוריה:חברי הקונגרס ה-116 של ארצות הברית
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:קצינים וחוגרים בחיל האוויר של ארצות הברית
קטגוריה:אנשי עסקים אמריקאים
קטגוריה:בוגרי אוניברסיטת וירג'יניה
קטגוריה:בוגרי אוניברסיטת וילאנובה
קטגוריה:אמריקאים שנולדו ב-1970
מתן יפה

מתן יפה (נולד ב-5 באוקטובר 1984) הוא פעיל ויזם חברתי ישראלי, מייסד ומנכ"ל ארגון "כוכבי המדבר" – עמותה המפעילה תוכנית ראשונה מסוגה לפיתוח והעצמת מנהיגות בקרב בני נוער בדואים.

== ביוגרפיה ==
יפה, נולד ליחיעם וברוריה יפה. בן למשפחה ציונית שורשית ונכדו של אורי יפה. הוא גדל והתחנך בבית הכרם בירושלים וסיים את לימודי התיכון בבית הספר "הראל". בצעירותו, היה פעיל בתנועת הצופים, תחילה כחניך ומאוחר יותר כמרכז צעיר בשבט יהונתן.

בשנת 2003, התגייס לחיל שריון. הוא נשלח לקורס קציני שריון, זכה להיות מצטיין גדודי וקיבל את דרגותיו מהרמטכ"ל דן חלוץ. בהמשך השרות הצבאי שימש יפה כמ"פ תומכי לחימה בשריון, אז נחשף לראשונה לאוכלוסייה מוחלשת בעלת רקע סוציו-אקונומי נמוך.

לאחר שחרורו מצה"ל בשנת 2007, טס יפה לטיול באוסטרליה, מונגוליה, סיביר וקמצ'טקה ועם חזרתו ארצה, החל לעבוד כיזם נדל"ן.

בשנת 2011, הצטרף לכפר הסטודנטים באשלים ובשנת 2012 שימש כמנכ"ל מתחם התיירות האזורי "פונדק הק"מ ה-101" של כושי רימון.

=== פעילות חברתית ותרומתו לקהילה ===
בשנת 2013, ייסד יפה יחד עם ד"ר מוחמד אלנבארי את עמותת כוכבי המדבר – במטרה להצמיח דור חדש של מנהיגים בדואים צעירים, שהוא חלק בלתי נפרד מהחברה הישראלית. הרעיון להקים את כוכבי המדבר, נולד לאחר לידת בנו הבכור, אז הבין יפה כי צורת החיים של היישובים היהודיים בנגב (המתבצרים מאחורי גדרות וחומות מפני התושבים הבדואים) אינה יכולה להחזיק לאורך זמן וכדי להבטיח ביטחון ושקט לתושבי הנגב, יש לפעול לקידום החברה הבדואית ולאפשר לה את אותן הזדמנויות להן זוכים הצעירים בחברה היהודית בישראל. באותה נקודת זמן, יצא יפה לסדרת מפגשים עם אישים בדואים, אנשי חינוך, פוליטיקאים ואנשי שלטון מקומי כדי ללמוד את הנושא וליזום פתרונות חדשניים, יצירתיים ויעילים.

המחזור הראשון של החממה למנהיגות ויזמות לצעירים בדואים נפתח בשנת 2014, בסיוע ראש המועצה האזורית רמת נגב שמואל (שמוליק) ריפמן, ומנהל כפר הנוער ניצנה, דויד פלמ"ח. באותה השנה, עבר יפה להתגורר עם משפחתו בניצנה, אז נולד בנו השני ושותפו ד"ר מוחמד אלנבארי מונה לסנדק.

בתחילת דרכה, מומנה פעילות העמותה מכיסו הפרטי של יפה. בשנת 2016, הוא העתיק את הפעילות לשטח המועצה האזורית בני שמעון כשהוא עובד יד ביד עם סיגל מורן ראש המועצה האזורית בני שמעון.

עמותת כוכבי המדבר, מונה 80 עובדים ומתוקצבת בכ־20 מיליון ש"ח: כ-40% מהתקציב הוא במימון ממשלתי וכ-60% מתקציב העמותה הוא מתרומות אותן מגייס יפה מהארץ ומהעולם.

יפה מוביל באמצעות כוכבי המדבר את הקמתו של כפר הנוער הערבי-בדואי הראשון בישראל.

=== חייו האישיים ===
מתן יפה מתגורר עם אשתו אביב וחמשת ילדיהם במושב קלחים.

== פרסים והוקרה ==
* פרס זוסמן של הג'וינט ישראל (2019)
* אות הנשיא למתנדב (2018)
* פרס התקווה הישראלית של אוניברסיטת בן-גוריון בנגב (2018)

== קישורים חיצוניים ==
* 
* [https://www.schusterman.org/users/matan-yaffe מתן יפה], באתר Schusterman 
* 
* 

== הערות שוליים ==
10. [https://www.globes.co.il/news/article.aspx?did=1001244443 דרור פויר, האנשים שהופכים את הנגב מואר יותר,] באתר גלובס, 7 ביולי 2018

קטגוריה:יזמים חברתיים ישראלים
קטגוריה:אנשי המושב
קטגוריה:פעילים חברתיים ישראלים
קטגוריה:בוגרי תנועת הצופים בישראל
קטגוריה:בוגרי תיכון הראל (מבשרת ירושלים)
קטגוריה:ישראלים שנולדו ב-1984
קטגוריה:מועצה אזורית מרחבים: אישים
מחנה העבודה גברסדורף

מחנה העבודה גברסדורף (Gabersdorf; נודע גם בשם וולטה, או וולטה-גברסדורף, Wolta-Gabersdorf) היה מחנה עבודה ובהמשך מחנה ריכוז נאצי בליבץ (Libeč במהלך השואה, היום חלק מטרוטנוב ) בצ'כיה הכבושה בידי הנאצים.

במחנה נכלאו נשים יהודיות שעבדו בעבודות כפייה במפעלי הטקסטיל של חברות האסה (Hasse), אטריך (Etrich) וברתל (Vereinigte Textilwerke K. H. Barthel). המחנה הוקם בשנת 1941 והפך למחנה משנה של גרוס-רוזן ב-22 במרץ 1944. לדברי אחת הניצולות, היו בערך 70 נשים בצריף אחד. ארוחה אופיינית במחנה הייתה מרק מים ולפת. בהדרגה ירדה איכותן וכמותן של המנות היומיות. עם התמשכות מלחמת העולם השנייה, ירדה מנת הלחם היומית של האסירים ל-220 גרם. המחנה שוחרר על ידי הצבא האדום ב-6 במאי 1945.<ref></ref><ref></ref>

== קישורים חיצוניים ==
<div class="mw-content-ltr">
* 
* 
* 
</div>

== הערות שוליים ==

קטגוריה:השואה: מחנות ריכוז
קטגוריה:שואת יהודי צ'כוסלובקיה
משה (שיר)

"משה" הוא סינגל שהוקלט על ידי הזמרת הישראלית נרקיס, יחד עם הזמרת הישראלית מירי מסיקה. השיר יצא לאור ב-24 ביוני 2020, על ידי חברות התקליטים ארומה מיוזיק והליקון, כסינגל מתוך אלבום האולפן השני של נרקיס, עולם חדש. השיר נכלל גם באלבומה השביעי של מסיקה אוקיינוס.

השיר הגיע למקום השביעי במצעד השבועי של מדיה פורסט.<ref></ref>

== רקע וכתיבה ==
השיר הוא בלדת פופ, שנכתבה והולחנה על ידי נרקיס, והופקה על ידי נרקיס וניר מימון. השיר עוסק בהעצמה נשית. נרקיס ומסיקה הצהירו כי הן מקדישות את השיר ל"נשים החזקות אז והיום שמאמינות בטוב, מעניקות, מחזקות, מעצימות ובזכותן נזכה לגאולת אמת". שיתוף הפעולה ביניהן נוצר לאחר שהזמינה נרקיס את מסיקה להתארח בהופעתה.

== וידאו קליפ ==
הווידאו קליפ הנלווה שצולם לשיר, פורסם בערוץ היוטיוב של נרקיס ב-24 ביוני 2020. הקליפ בוים על ידי איה זך.

נכון ליוני 2022 עומד מונה הצפיות של האודיו על כ-2 מיליון צפיות.

== ביקורת ==
אתר מאקו סקר את השיר, באומרו כי "כנראה שבעתיד עוד ידובר על הפעם הראשונה בה נוצר החיבור הקוסמי בין מירי מסיקה לזמרת הצעירה והעולה נרקיס" וכי השיר הוא "כנראה אחד השירים הכי מסקרנים שיצאו כאן השנה".

דודי פטימר ממעריב ביקר את השיר באופן חיובי: "זהו שיר שמופק היטב על ידי ניר מימון ונרקיס וזוכה לטקסט המשתמש בסיפורו של משה והסנה הבוער כמטאפורה ללב, לרגשות ולמחשבות אישיות. השתיים מגישות למאזין את ליבן במלוא הטוטאליות במנגינה מכשפת וליריקה מתוחכמת שאי אפשר להישאר אדיש כלפיהן. כן ירבו שיתופי פעולה שכאלה".

יוסי חרסונסקי ביקר את השיר באופן חיובי גם הוא, תוך שהעניק לשיר ציון של ארבעה כוכבי זהב וחצי מתוך חמישה, ואמר: "מהנקודה הזו יוצאים צלילי הערגה של נרקיס. היא נוגה, נוגעת, גם מגעת, עושה העור חידודין בקולה הבלעדי. קולה המסתלסל בעדינות של מירי מסיקה משלים נפלא כיליון נפש משותף. הלבבות נפגשים. שינוי הקצב מכניס את נרקיס לסביבה רוחנית שמימית, שמקבל ביטוי בעיבוד. מסוג השירים שמגיעים בזמן נוכח מחסור זועק נואשות במנהיג ("עכשיו הכול עומד בצל/ תחזור מהר"), גם מצדיק את חיבור הקולות המרטיט הזה. הכוריאוגרפיה בקליפ, התלבושות, התאורה הופכים את השיר מעט תיאטרלי-ראוותני, אבל זה לא מה שגורע מאיכותו".<ref></ref>

== מיקומי שיא ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מירי מסיקה
קטגוריה:שירי נרקיס
קטגוריה:שירים בעברית
קטגוריה:סינגלים בהוצאת ארומה מיוזיק
קטגוריה:סינגלים בהוצאת הליקון
סיבובים

"סיבובים" הוא סינגל שהוקלט על ידי הזמר-יוצר הישראלי עדן חסון. השיר יצא לאור ב-7 ביולי 2020, על ידי חברות התקליטים Mobile1 Music ושרית הפקות, כסינגל מתוך אלבום 2.

== רקע וכתיבה ==
השיר נכתב והולחן על ידי עדן חסון וסתיו בגר, והופק על ידי בגר. עם בגר יצר חסון גם את להיטו, "אין יותר מועדונים". לדברי חסון, השיר "מוקדש לכל הבנות שיודעות מה הן רוצות, אבל לא מה הן צריכות".

== וידאו קליפ ==
הווידאו קליפ הנלווה לשיר הונפש על ידי נדב נחמני ופורסם בערוץ היוטיוב של חסון ב-7 ביולי 2020, בסמוך לצאת הסינגל עצמו. תוך ימים ספורים, צבר הקליפ למעלה ממיליון צפיות.

== ביקורת ==
עמי פרידמן מישראל היום סקר את השיר, באומרו כי "מדובר בלהיט קיץ. לא בהכרח בסדר הגודל של 'אין יותר מועדונים', הסינגל הקודם של עדן, שהפך מאז למטבע לשון ש'חזה את משבר הקורונה'. ועם זאת, קשה שלא להשוות ביניהם: גם הפעם מדובר בשיתוף פעולה עם סתיו בגר המוכשר וגם כאן מוצג לראווה הצד הפופי יותר באישיותו של המוזיקאי בן ה-25. מפגש בין שירה קצבית מסולסלת ומה שמגדיר הזמר באותה הודעה לעיתונות כ'ביט פריך ופזמון שיודע את התפקיד שלו'. באנגלית קוראים לזה הוק. וגם אם בהאזנות ראשונות הוא מעט מעצבן, ולא מסתיר את היותו מיועד לפני הכל להרמות במועדונים (דוממים כעת) עם בסים אימתניים, אכן מדובר בפזמון שממלא את הפונקציה העיקרית שלו - להידבק לכם במוח".

יוסי חרסונסקי סקר את השיר אף הוא, תוך שהעניק לו ציון של ארבעה כוכבי זהב מתוך חמישה, ואמר כי "חסון מנסה הבעה תאטרלית שבין קלילות לרצינות, הדמות שהוא שר עליה נשארת בסופו של דבר יותר אמצעי שטוח מאשר מטרה שיש בה אמירה לעומק. הקלילות הזו אפקטיבית, הופכת את השיר נגיש מאוד, מקום טוב ברשימות הפלייליסט הקייציות".<ref></ref>

גם נועם אסולין מאתר פרוגי הביע דעה חיובית על השיר: "הלהיט החדש לגמרי מסתמן להיות ההצלחה הבאה של חסון ואנחנו בטוחים שיצליח לעבור את הרף של הקודמים לו. אין ספק ששיתוף הפעולה הזה הוא בין הטובים ביותר שראינו ולגמרי גורם לנו לעשות סיבובים ברחבי הבית".<ref></ref>

== מיקומי שיא ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שנכתבו על ידי עדן חסון
קטגוריה:שירים שהולחנו על ידי סתיו בגר
קטגוריה:שירים שהולחנו על ידי עדן חסון
קטגוריה:שירים שהופקו על ידי סתיו בגר
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת שרית הפקות
קטגוריה:סינגלים בהוצאת Mobile1 Music
הארווי בארנס

הארווי לואיס בארנס (באנגלית: Harvey Lewis Barnes; נולד ב-9 בדצמבר 1997) הוא כדורגלן אנגלי המשחק בעמדת הקשר השמאלי והקשר ההתקפי בניוקאסל יונייטד ובנבחרת אנגליה.

==קריירת מועדונים==
בארנס נולד בברנלי, לנקשייר, אך גדל בפרברי העיר לסטר. אביו הוא כדורגלן העבר פול ברנס .

בגיל 9 הצטרף למחלקת הנוער של לסטר סיטי. ב-25 ביוני 2016 חתם על חוזה מקצועי בקבוצה וב-7 בדצמבר אותה שנה, יומיים לפני יום הולדתו ה-19, ערך את הופעת הבכורה בקבוצה כאשר נכנס כמחליף בתבוסה 0–5 לפורטו במסגרת ליגת האלופות. במהלך עונת , במסגרת פרמייר ליג 2 (ליגת המילואים של הפרמייר ליג) כבש במדי לסטר סיטי ב' 5 שערים ובישל 5 נוספים במשחק אחד.

ב-20 בינואר 2017 הושאל למילטון קינס דונס מהפוטבול ליג הראשונה. יום לאחר מכן כבש בהופעת הבכורה שלו בניצחון 3–5 על נורת'האמפטון טאון. שבוע לאחר מכן כבש שער נוסף, בניצחון החוץ 0–4 על פיטרבורו יונייטד. בסיום העונה, לאחר שכבש 6 שערים ב-21 הופעות, קיבל את תואר השחקן הצעיר של העונה במילטון קינס דונס.

באוגוסט 2017 הצטרף בארנס לברנסלי מהצ'מפיונשיפ לעונת השאלה. את שער הבכורה שלו כבש באותו החודש בניצחון 0–3 על סנדרלנד. ב-1 בינואר 2018 נקרא בארנס בחזרה ללסטר והסתיימה השאלתו. את הופעת הבכורה שלו בפרמייר ליג ערך ב-19 באפריל 2018, כאשר נכנס כמחליף בדקות הסיום בתיקו המאופס מול סאות'המפטון.

ביולי 2018 סוכמה השאלתו ללידס יונייטד, אך לאחר ששינה בארנס את דעתו ברגע האחרון הושאל לבסוף לווסט ברומיץ' אלביון. בהופעת הבכורה שלו עבור המועדון כבש שער מרהיב, במשחק שהסתיים בהפסד 1–2 לבולטון וונדררס.

ב-11 בינואר 2019 חזר בארנס ללסטר סיטי. ב-20 באפריל כבש את שער הבכורה שלו במדי לסטר בתיקו 2-2 מול ווסטהאם יונייטד. ב-24 באוגוסט 2019 כבש שער בחצי מספרת אשר היווה שער הניצחון במשחק מול שפילד יונייטד, שער שזכה בתואר שער חודש אוגוסט בפרמייר ליג.

ב-23 ביולי 2023 חתם בניוקאסל יונייטד.

== קריירה בינלאומית ==
בארנס ייצג את נבחרות אנגליה הצעירות, ונכלל בסגל נבחרת אנגליה עד גיל 21 לאליפות אירופה עד גיל 21.

ב-1 באוקטובר 2020 זומן בארנס לראשונה לסגל נבחרת אנגליה הבוגרת. הוא ערך את הופעת הבכורה שלו שמונה ימים לאחר מכן כשעלה כמחליף בדקה ה-76 בניצחון 0–3 על ויילס.

== תארים ==
;לסטר
* מגן הקהילה (1): 2021
;אישיים
* שער החודש בפרמיירליג (1): אוגוסט 2019

==קישורים חיצוניים==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני לסטר סיטי
קטגוריה:כדורגלני וסט ברומיץ' אלביון
קטגוריה:כדורגלני נבחרת אנגליה
קטגוריה:כדורגלני ניוקאסל יונייטד
קטגוריה:אנגלים שנולדו ב-1997
ילדת פרחים (אופרה)

ילדת הפרחים (בקוריאנית: 꽃파는 처녀) הוא סרט-אופרה מהפכני צפון קוריאני משנת 1972<ref name=":0"></ref>. לפי מקורות צפון-קוריאניים האופרה נכתבה על ידי מנהיגה הראשון של המדינה - קים איל-סונג בזמן שהיה בשבי בתקופת הקולוניאליזם היפני בקוריאה. מטרת של האופרה הייתה לקדם את האידאולוגיה הקומוניסטית, על ידי שילוב תמות מרכזיות כמו מאבק מעמדי נגד הבורגנות בעלילת המהפכה. מקורות סיניים טוענים כי הסרט נכתב בעזרתם של כותבים צפון-קוריאניים אחרים<ref name=":0" />.

== עלילת הסרט ==
עלילת הסרט מתרחשת בקוריאה הצפונית בזמן הקולוניאליזם היפני, גיבורת הסרט היא ילדה ושמה קופון (Koppun) אשר מוכרת פרחים שקטפה בהרים על מנת לקנות תרופות לאמה החולה. חייה של קופון מלאים בטרגיות – מלבד אמה החולה ואביה שנפטר בילדותה, אחותה הצעירה התעוורה ואחיה הגדול נפל בשבי. קופון ומשפחתה חיים כאיכרים חסרי כול תחת חסותם של בעלי הבית הרשעים. מאז שלאם יש חוב כספי, עוזריהם של בעלי הבית מטרידים את קופון ודורשים שתעבוד בשבילם, אך אימה מסרבת. כאשר קופון מצליחה לגייס מספיק כסף בשביל התרופות של אימה, זו כבר נפטרה. אשתו של בעל הבית נעשית חולה, ומאשימה את אחותה העיוורת של קופון במחלתה, בטענה שזו אחוזה ברוחה של אימה המתה, והיא זוממת להקפיא אותה למוות בשלג. כאשר קופון חוזרת הביתה היא שואלת על אחותה, ועוזרי בעל הבית תופסים אותה וקושרים אותה. ברגע האחרון אחיה של קופון חוזר הביתה, וכאשר הוא מבין שאחותו נחטפה הוא מארגן קבוצה של כפריים על מנת להפיל את בעלי הבית<ref></ref><ref name=":0" />.

== רקע ==
ברקע הסרט עומדים מספר אירועים שהתרחשו בסמוך לפיתוח הסרט. שנת 1972 התאפיינה בגידול בהכנסות הלאומיות של קוריאה הצפונית, בעקבות תוכנית כלכלית שבוצעה מספר שנים מוקדם לכן. בנוסף לכך, ארצות הברית, יחד עם קוריאה הדרומית, היו עדיין במלחמה ממושכת מול הצפון, דבר שהצדיק את האינדוקטרינציה הרעיונית של הממשלה. יתרה מכך, יחסי ארצות הברית וסין הקומוניסטית השתפרו, והלחץ על ההנהגה הצפון-קוריאנית לשתף פעולה עם שאר מדינות העולם התעצם. על כן, שנת 1972 הייתה שנה טובה להפיץ סרט פרופגנדה המגביר את אידאולוגיית ג'וצ'ה והתמות הקומוניסטיות המהפכניות<ref name=":0" />.

== הצלחת הסרט ==
הסרט היה המצליח ביותר בהיסטוריה של קוריאה הצפונית, והוא קיבל הכרה גם בפנים הארץ וגם מחוצה לה. עד לשנת 2008 האופרה בוצעה 1,400 פעמים בקוריאה הצפונית ובשאר המדינות, הוא היה לסרט הצפון-קוריאני הראשון שזכה בפרס בין-לאומי בפרס בפסטיבל קרלובי וארי בשנת 1972 שנערך בצ'כיה. עם זאת, הוא נאסר לפרסום בשכנתה, קוריאה הדרומית, בטענה שהוא פרופגנדה קומוניסטית המסמלת את האויב. הסרט מקבל הכרה גם היום, והוא נחשב לאחת מאבני הדרך של תרבות קוריאה הצפונית. הוא מונצח בתמונות, שטרות ועוד<ref></ref>. הסרט הצליח במיוחד בסין השכנה, ורבים מאלה שחיו בתקופת מהפכת התרבות זוכרים את הסרט לחיוב, הן בגלל ההפקה והתמה המרכזית, והן בגלל הזדהותם עם מראות החיים הקשים תחת הקולוניאליזם היפני, שכן הייתה זו גם תמה פופולרית בסין המהפכנית של אותה תקופה<ref></ref>. הסרט היה כה פופולרי בסין עד שתיאטראות החלו להקרין את הסרט במחזור של 24 שעות עקב עומס קניית הכרטיסים<ref name=":0" />.

== הערות שוליים ==

2020 07
קטגוריה:סרטים קוריאניים
קטגוריה:סרטי תעמולה
קטגוריה:סרטי 1972
חוף לאופולד ואסטריד

חוף לאופולד ואסטריד (באנגלית: Leopold and Astrid Coast) הוא אזור חוף, בחצי המזרחי של ארץ הנסיכה אליזבת, שבאנטארקטיקה.

החוף ממוקם בין הקצה המערבי של מדף הקרח המערבי (בקו אורך '81°24 מזרח) לבין כף פנק (בקו אורך 87°43′ מזרח).

== היסטוריה ==
=== גילוי אזור החוף ===

החוף התגלה ונחקר בטיסה שהמריאה מהספינה הנורווגית ת'ורסהאוון (Thorshavn) ב-17 בינואר 1934; מגלי החוף, שטסו בטיסה זו, היו לוטננט אלף גונדאד (Alf Gunnestad), וקפטן נילס לארסן (Nils Larsen).

=== מקור השם ===

שמו של החוף ניתן לו על ידי לארס כריסטנסן, ציד לווייתנים נורווגי, אשר הוביל את משלחת החקר הנוורגית.

כריסטנסן קרא לחוף על שמם של המלך לאופולד והמלכה אסטריד מבלגיה.

== לקריאה נוספת ==
<div class="mw-content-ltr">
* Wei, W.; Greenbaum, J. S.; Gourmelen, N.; Dow, C. F.; Bo, S.; Guo, J.; van Ommen, T. D.; Roberts, J. L.; Young, D. A.; Blankenship, D. D., [https://ui.adsabs.harvard.edu/abs/2018AGUFM.C21C1355W/abstract The bathymetric and subglacial hydrological context for basal melting of the West Ice Shelf in East Antarctica], American Geophysical Union, Fall Meeting 2018, abstract #C21C-1355
* Narayanan, Aditya & Gille, Sarah & Mazloff, Matthew & Murali, K.. (2019), [https://www.researchgate.net/publication/337640584_Water_mass_characteristics_of_the_Antarctic_margins_and_the_production_and_seasonality_of_Dense_Shelf_Water Water mass characteristics of the Antarctic margins and the production and seasonality of Dense Shelf Water], Journal of Geophysical Research: Oceans. 10.1029/2018JC014907
* Herzfeld U.C. (2004), [https://link.springer.com/chapter/10.1007%2F978-3-642-18515-1_6 Detailed Studies of Selected Antarctic Outlet Glaciers and Ice Shelves], Atlas of Antarctica. Springer, Berlin, Heidelberg https://doi.org/10.1007/978-3-642-18515-1_6
* Wienecke, B. (2009), [https://www.cambridge.org/core/journals/polar-record/article/div-classtitleemperor-penguin-colonies-in-the-australian-antarctic-territory-how-many-are-therediv/33E92CEB0B0562A73E30386AAFDCAF6A Emperor penguin colonies in the Australian Antarctic Territory: How many are there?], Polar Record, 45(4), 304-312. doi:10.1017/S0032247409008341
</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8730 חוף לאופולד ואסטריד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=360 חוף לאופולד ואסטריד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8345&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף לאופולד ואסטריד] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=13176 חוף לאופולד ואסטריד] באתר marineregions
* [https://www.mindat.org/loc-195108.html חוף לאופולד ואסטריד] באתר mindat
* [https://www.yr.no/place/Antarctica/Other/Leopold_and_Astrid_Coast/hour_by_hour.html מזג אוויר נוכחי מעודכן בחוף לאופולד ואסטריד]
** [https://www.yr.no/place/Antarctica/Other/Leopold_and_Astrid_Coast/long.html תחזית מזג אוויר עדכנית ארוכת טווח עבור חוף לאופולד ואסטריד]

== הערות שוליים ==

לאופולד ואסטריד
לאופולד
נקודת אקסס

נקודת אקסס או אקסס פוינט (באנגלית: Access Point) היא לשון יבשה סלעית, באי אונוור, בארכיפלג פאלמר, שבאנטארקטיקה.

לשון היבשה נקודת אקסס ממוקמת דרומית- מזרחית לנקודת ביסקו; 

נקודת אקסס ממוקמת 3 קילומטרים צפונית-מערבית לכף לנקסטר.

== היסטוריה ==
=== גילוי ומיפוי לשון היבשה ===

לשון היבשה מופתה לראשונה על ידי המשלחת הצרפתית השלישית לאנטארקטיקה (אשר חקרה את אנטארקטיקה בין השנים 1903–1905) בפיקודו של ז'אן-באטיסט שארקו.

הלשון מופתה במסגרת סקר של סקר שטחי חסות איי פוקלנד בשנת 1955.

=== מקור השם ===

אנשי סקר שטחי חסות איי פוקלנד נתנו לנקודה את שמה, בשל כך שהנקודה הנמוכה אפשרה להם לעלות לחוף עם סירותיהם ("אקסס" באנגלית - "נקודת גישה").

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA435&lpg=PA435&dq=%22Access+Point%22+Antarctica&source=bl&ots=qbXGsrR9yb&sig=ACfU3U1tL4bCcnPvthzDhoBaSVSKUIiecg&hl=en&sa=X&ved=2ahUKEwjD5Mm41b7qAhVT9IUKHVQ8DMsQ6AEwBXoECAwQAQ#v=onepage&q=%22Access%20Point%22%20Antarctica&f=false Sailing Directions (planning Guide) and (enroute) for Antarctica], P 353</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:39 נקודת אקסס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=135837 נקודת אקסס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=30&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת אקסס] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/access-point_antarctica_6631510 מזג אוויר נוכחי מעודכן בנקודת אקסס]
** [https://www.meteoblue.com/en/weather/14-days/access-point_antarctica_6631510 תחזית מזג אוויר עדכני ארוכת טווח עבור נקודת אקסס]
** [https://www.meteoblue.com/en/weather/archive/yearcomparison/access-point_antarctica_6631510 סטטיסטיקות מזג אוויר ונתוני מזג אוויר היסטוריים עבור נקודת אקסס]

== הערות שוליים ==

אקסס
קטגוריה:ארכיפלג פאלמר: לשונות יבשה
בחלומות שלנו

"בחלומות שלנו" הוא סינגל שהוקלט על ידי הזמר-יוצר הישראלי דודו אהרון, יחד עם הזמר הישראלי עדן מאירי. השיר יצא לאור ב-14 ביוני 2020, על ידי חברת התקליטים NMC יונייטד אנטרטיינמנט, כסינגל שלא מתוך אלבום.

== רקע וכתיבה ==
השיר נכתב והולחן על ידי דודו אהרון ודולי ופן, והופק על ידי דולי ופן. השיר הוא בלדה בסגנון המוזיקה המזרחית.

== וידאו קליפ ==
הווידאו קליפ הנלווה שצולם לשיר בוים על ידי עמית ימין ופורסם בערוץ היוטיוב של אהרון ב־14 ביוני 2020, בסמוך לצאת הסינגל עצמו. נכון לספטמבר 2020, מונה הצפיות של הקליפ עומד על כ-13 מיליון.

== ביקורת ==
אתר מאקו תיאר את השיר כ"אחד השירים הכי יפים של התקופה". גם פרוגי סקרו את השיר בחיוב, תוך שהגדירו את השיר כ"שילוב מהחלומות", באומרם כי "השניים מצליחים להשלים אחד את השני בצורה מדויקת ואין ספק שלכל אחד מביניהם יש את המקום שלו בשיר... מדובר בלהיט ובשילוב מנצח. שני זמרים גדולים, ללא ספק!"<ref></ref>

לעומתם, מבקר המוזיקה יוסי חרסונסקי העניק לשיר ציון בינוני וכתב: " מה פשר הדואט? לחלק את הסבל בין שניהם? טובים שניים מסלסלים מן האחד? לעצם העניין, אם המנגינה עוד איכשהו מעלה את השיר לנתיב הרדיו המתיידד בפקק, הרי הדואט הסתמי יותר מחרב מאשר בונה. שני קולות שונים, שלא נפגשים באמצע הדרך. לכל היותר מזכירים את שלב הדו-קרב בתחרויות הריאליטי מוזיקה".<ref></ref>

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL997008730772005171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי דודו אהרון
קטגוריה:שירי עדן מאירי
קטגוריה:דואטים
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים על חלומות
קטגוריה:סינגלים בהוצאת NMC יונייטד אנטרטיינמנט
אולנה זלנסקה

אולנה וולודימיריבנה זלנסקה (באוקראינית: Олена Володимирівна Зеленська; נולדה בשם אולנה קיאשקו ב-6 בפברואר 1978) היא הגברת הראשונה של אוקראינה, אשתו של הנשיא וולודימיר זלנסקי.<ref></ref> אדריכלית ותסריטאית קולנוע בהכשרתה. 

== ביוגרפיה ==
אולנה קיאשקו נולדה בקריבי ריה, מחוז דניפרופטרובסק, אוקראינה הסובייטית, ברית המועצות, בפברואר 1978. היא ובעלה לעתיד היו תלמידי אותו בית ספר, אך הם לא הכירו. זלנסקי אמר פעם שהוא הכיר רבים מבני כיתתה, אך לא את אולנה. 

הם התוודעו זה לזה כאשר אולנה למדה בפקולטה להנדסה אזרחית באוניברסיטה הלאומית קריבי ריה.<ref></ref> הם יצאו שמונה שנים לפני שהתחתנו בשנת 2003. שנתיים לאחר מכן נולדה בתם אולכסנדרה. ב-21 בינואר 2013 נולד בנם קִירילו.<ref></ref>

זלנסקה היא אדריכלית בהכשרתה, אך התמקדה בעיקר בכתיבת טקסטים עבור אולפני רובע 95, שייסד בעלה. בצעירותה ליוותה לעיתים קרובות את זלנסקי בהופעות ובחזרות. בהמשך הפכה לתסריטאית מן המניין.<ref></ref>

במאי 2019 הפכה לגברת הראשונה של אוקראינה, עם בחירת בעלה לנשיאות. בדצמבר 2019 נכללה ברשימת מאה האוקראינים המשפיעים ביותר על ידי המגזין "פוקוס", כשהיא במקום ה-30.<ref></ref>

ביוני 2020 נדבקה בקורונה, מה שגרם לנשיא להיכנס לבידוד ולבטל פגישות ממלכתיות. היא אושפזה במשך חודש בשל סיבוך של המחלה.<ref></ref>

בפברואר 2022, במהלך הפלישה הרוסית לאוקראינה, דווח שהיא ובני ביתה התחבאו בבונקר בעוד בעלה מדרבן את הכוחות הצבאיים שנלחמים נגד הכוחות הרוסיים באזור קייב. הנשיא זלנסקי טען בפני מנהיגי המערב כי בכוונת הרוסים לחסל אותה ואת ילדיהם, וכי היא השנייה על הכוונת לאחר הנשיא עצמו, שנמצא בראש רשימת החיסול.

2023 הופיעה ברשימה השנתית טיים 100 של מגזין טיים.<ref></ref>

==קישורים חיצוניים==
* 

== הערות שוליים ==

קטגוריה:בני זוג של מנהיגי מדינות
קטגוריה:תסריטאיות קולנוע
קטגוריה:אדריכליות
קטגוריה:בוגרות אוניברסיטאות ומכללות
קטגוריה:בוגרי אוניברסיטאות ומכללות
קטגוריה:אוקראינים שהופיעו ברשימת טיים 100
קטגוריה:ילידות 1978
קטגוריה:אוקראינים שנולדו ב-1978
משרד הבריאות (אוקראינה)

משרד הבריאות של אוקראינה (באוקראינית: Міністерство охорони здоров'я України) הוא ארגון הבריאות העיקרי במערכת השלטון המרכזי של אוקראינה.
== סוכנויות-בת ==
* שירות הסיעוד והתברואה הממלכתי
* השירות הממלכתי לבקרת סמים ותרופות
* השירות הממלכתי למאבק באיידס ומחלות מסוכנות חברתית

== קישורים חיצוניים ==
* 

קטגוריה:אוקראינה: בריאות ורפואה
קטגוריה:משרדי בריאות
קטגוריה:משרדי ממשלת אוקראינה
Ex

Ex הוא סינגל שהוקלט על ידי הזמרת האמריקאית קיאנה לדה, מתוך המיני-אלבומים Myself ו-Selfless. השיר יצא לאור ב-13 ביולי 2018, על ידי חברת התקליטים ריפבליק רקורדס, כסינגל הראשי מתוך המיני-אלבומים.

השיר קיבל את תואר הפלטינה מאיגוד תעשיית ההקלטות האמריקאי.<ref></ref>

== רקע וכתיבה ==
השיר נכתב והולחן על ידי לורן אליזבט, צ'לסי לנה וקמרון הייל, והופק על ידי לנה והייל. השיר הוא בסגנון ה-R&B, בדומה לשירים אחרים של לדה.<ref></ref> לשיר הופקו שני רמיקסים בשיתוף הראפרים פרנץ' מונטנה וליל בייבי בהתאמה.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-81 מיליון השמעות.<ref></ref>

== וידאו קליפ ==
הווידאו קליפ הנלווה שצולם עבור השיר פורסם בערוץ היוטיוב של לדה ב-11 בספטמבר 2018. נכון ליולי 2020, מונה הצפיות של הקליפ עומד על כ-40 מיליון.

== נתוני מכירות ==
{| class="wikitable"
!מדינה
!תואר
!מכירות
|-
!ארצות הברית (RIAA)<ref></ref>
|פלטינה
|1,000,000<small></small>
|-
| colspan="3" |<small></small> <small>מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירים באנגלית
אדסל ריינג'ר

אדסל ריינג'ר (באנגלית : Edsel Ranger) היא מכונית סלון, מתוצרת חטיבת Edsel בקונצרן המכוניות האמריקאית פורד אשר יוצרה בין השנים 1960–1957 (דגם שנת 1958) בארצות הברית וקנדה

בקנדה דגמי "אדסל ריינג'ר" יוצרו באמצעות יצרנית הרכב הקנדית Ford Motor Company of Canada (חברת בת של פורד).

==דורות==
* דור ראשון - יוצר בין השנים 1957–1959 (דגם שנת 1958)
* דור שני - יוצר בשנת 1960

==תצורות==
* 2 דלתות - הרדטופ - סדאן (דור ראשון, דור שני)
* 4 דלתות - הרדטופ - סדאן (דור ראשון, דור שני)
* 2 דלתות - הרדטופ - קופה (דור ראשון, דור שני)
* 4 דלתות - סדאן (דור ראשון, דור שני)
* 2 דלתות - קבריולה (דור שני)

==ייצור ומפרט טכני==
* בשנת המודל 1958 יוצרו 21,701 יחידות.
* בשנת המודל 1959 יוצרו 30,258 יחידות.
* בשנת המודל 1960 יוצרו 2,571 יחידות.
* 4 דלתות (דגמי סדאן והרדטופ)
* 4/5 נוסעים (דגמי סדאן והרדטופ)
* מנוע קדמי, מנוע קירור מים
* מנועי בנזין 3.7 ליטר, 4.8 ליטר, 5.9 ליטר
* סוג הנעה : הנעה אחורית
* קיבולת מכל דלק - 76 ליטר

==מחירים==
* מחיר היחידה 2 דלתות הרדטופ בשנת 1958 עמד על 2,588 דולר (דגם בסיסי, בארצות הברית)
* מחיר היחידה 2 דלתות סדאן בשנת 1958 עמד על 2,484 דולר (דגם בסיסי, בארצות הברית)
* מחיר היחידה 4 דלתות הרדטופ בשנת 1958 עמד על 2,643 דולר (דגם בסיסי, בארצות הברית)
* מחיר היחידה 4 דלתות סדאן בשנת 1958 עמד על 2,557 דולר (דגם בסיסי, בארצות הברית)
* מחיר היחידה בשנת 1960 נע בין 3,000-2,643 דולר (בארצות הברית)

==גלריה==
<gallery mode="packed" heights="100">
קובץ:1958 Edsel Ranger 1.27.18.jpg | "אדסל ריינג'ר", שנת 1958
קובץ:Rusty Bolt Store, Seligman, Arizona LCCN2010630175.tif | "אדסל ריינג'ר"
קובץ:1958 Edsel Ranger (14925730268).jpg | "אדסל ריינג'ר", שנת 1958
קובץ:1958 Ford Edsel (14868079033).jpg | "אדסל ריינג'ר", שנת 1958
קובץ:Edsel Ranger 2door Hardtop side.jpg | "אדסל ריינג'ר", שנת 1959
קובץ:Edsel Ranger 2door Hardtop front.jpg | "אדסל ריינג'ר", 2 דלתות הרדטופ
קובץ:Edsel Ranger 2door Hardtop tail.jpg | "אדסל ריינג'ר", 2 דלתות הרדטופ
קובץ:Edsel Ranger 2door Hardtop front.jpg | "אדסל ריינג'ר", 2 דלתות הרדטופ
קובץ:1960 Edsel Ranger conv.jpg | "אדסל ריינג'ר", שנת 1960 - קבריולה
קובץ:1959 Edsel Ranger, 3 speed manual - Automobile Driving Museum - El Segundo, CA - DSC01588.jpg | "אדסל ריינג'ר"
קובץ:1960 Edsel Ranger (14295580010).jpg | "אדסל ריינג'ר", שנת 1960 - מבט לתא הנהג ולוח מחוונים
</gallery>

==ראו גם==
* אדסל ברמודה
* אדסל וילאג'ר
* אדסל קורסייר
* אדסל סיטיישן

== קישורים חיצוניים ==

* 
* 
* 
* 

==הערות שוליים==

קטגוריה:דגמי מכוניות שהושקו ב-1957
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות אמריקאיות
ריינג'ר
אורי אשר

אורי אשר (נולד ב-11 בדצמבר 1946) הוא מדען מחשב ומתמטיקאי יישומי ישראלי-קנדי, חבר החברה המלכותית של קנדה.

==קורות חיים==
אשר נולד לזוג הורים מהגרים מפולין אשר הגיעו לפלשתינה בשנות ה-30 המוקדמות, למד בתיכון חדש בתל אביב ובשנת 1964 התגייס לצנחנים. לאחר שחרורו השלים תואר ראשון ושני במתמטיקה שימושית באוניברסיטת תל אביב ומיד אחר כך המשיך לדוקטורט במדעי המחשב באוניברסיטת מינסוטה במינאפוליס, ארצות הברית.

בשנת 1976 הצטרף כחבר סגל לאוניברסיטת קולומביה הבריטית שבקנדה ובשנת 1986 הועלה לדרגת פרופסור מן המניין. אשר הרבה לקיים מחקרים משותפים עם חוקרים בולטים במדעי המחשב ומתמטיקה יישומית מאוניברסיטת תל אביב ומכון ויצמן, לשם הגיע במסגרת שנת שבתון.

==מחקריו==

לאשר תרומה רבה למחקר המדעי באלגוריתמים שונים לפתרון בעיות בנושאי גרפיקה ממוחשבת, גאופיזיקה, עיבוד תמונה, רובוטיקה זרימה חישובית וכלכלה. הישגיו המדעיים אפשרו אופטימיזציה של משוואות דיפרנציאליות חלקיות תחת אילוצים שונים, הפרעות המילטוניאניות, הסקת בעיות הפיכות ופיתוחים רבים נוספים.

ברבות השנים פרסם אשר עשרות מאמרים, 4 ספרים ויישומי מחשב רבים המממשים את פיתוחי התאוריה.

כיום מתגורר אשר עם אשתו בוונקובר, קנדה. אב לשני ילדים.

==פרסים ותוארי כבוד==
במהלך השנים זכה אשר במספר פרסים:
* חבר החברה המלכותית של קנדה (2018)
* עמית האגודה למתמטיקה שימושית (2010)
* פרס CAIMS, האגודה הקנדית למתמטיקה שימושית (2010)

==קישורים חיצוניים==
* אתר הבית של [https://www.cs.ubc.ca/~ascher/ אורי אשר], המחלקה למדעי המחשב, אוניברסיטת קולומביה הבריטית
* [https://scholar.google.ca/citations?user=eX08ztMAAAAJ&hl=en מאמרים של אורי אשר]

קטגוריה:בוגרי אוניברסיטת תל אביב
קטגוריה:מדעני מחשב ישראלים
קטגוריה:בעלי תואר דוקטור מאוניברסיטת מינסוטה
קטגוריה:סגל אוניברסיטאות בקנדה
קטגוריה:מתמטיקאים קנדים
קטגוריה:ישראלים שנולדו ב-1946
זריאדיה (אולם קונצרטים)

אולם זריאדיה (ברוסית: Зал Зарядье) הוא אולם קונצרטים במוסקבה, הממוקם בפארק זריאדיה. נפתח בשנת 2018.

== תכונות מבנה ==
מתחם אולם הקונצרטים בנוי על גבעה מלאכותית, הבניין אוורירי, מואר עם קווים דקים. חלונות זכוכית מספקים נוף פנורמי של הקרמלין, העיר העתיקה, נהר מוסקבה.

לבניין אולם הקונצרטים שתי קומות תת-קרקעיות וארבע קומות קרקע. השטח הכולל הוא 25600 מ"ר במתחם שני אולמות: אולם קונצרטים גדול עם 1578 מושבים וקטן עם 396 מושבים.
שני אמפיתיאטרונים פתוחים צמודים לבניין - גדול ל 1600 מקומות ישיבה וקטן עם מסך מדיה ל -400 מושבים.

לאולם הגדול יש יכולת טרנספורמציה (אולם טרנספורמר הראשון ברוסיה): ניתן ליישר את האמפיתיאטרון לדוכנים, ניתן לכוון את התזמורת בגובה. האולם מצויד גם במכונות עליונות. הווילונות נעדרים, הקירות מרופדים בארז, המרפסות מיוצרות בצורה של גל.

==קישורים חיצוניים==

* 

קטגוריה:מוסקבה: מבנים
קטגוריה:מוסקבה: אולמות קונצרטים
אדסל קורסייר

אדסל קורסייר (באנגלית : Edsel Corsair) היא מכונית סלון, מתוצרת חטיבת Edsel בקונצרן המכוניות האמריקאית פורד אשר יוצרה בין השנים 1959–1958 בארצות הברית וקנדה

בקנדה דגמי "אדסל ריינג'ר" יוצרו באמצעות יצרנית הרכב הקנדית Ford Motor Company of Canada (חברת בת של פורד).

==דורות==
* דור ראשון - יוצר בשנת 1958
* דור שני - יוצר בשנת 1959

==תצורות==
* 2 דלתות - הרדטופ - סדאן (דור ראשון, דור שני)
* 4 דלתות - הרדטופ - סדאן (דור ראשון)
* 4 דלתות - סדאן (דור שני)
* 2 דלתות - הרדטופ - קופה (דור ראשון, דור שני)
* 4 דלתות - קופה (דור שני)
* 2 דלתות - קבריולה (דור שני)

==ייצור ומפרט טכני==
* בשנת המודל 1958 יוצרו 9,987 יחידות.
* בשנת המודל 1959 יוצרו 9,318 יחידות.
* 4 דלתות (דגמי סדאן והרדטופ)
* 4/5 נוסעים (דגמי סדאן והרדטופ)
* מנוע קדמי, מנוע קירור מים
* מנועי בנזין 5.4 ליטר, 6.7 ליטר
* סוג הנעה : הנעה אחורית
* קיבולת מכל דלק - 75.7 ליטר

==גלריה==
<gallery mode="packed" heights="120">
קובץ:1959 Edsel (11641135293).jpg | "אדסל קורסייר", שנת 1959
קובץ:1959 Edsel Corsair (27173396414).jpg | "אדסל קורסייר", שנת 1959
קובץ:1959 Corsair Daten.jpg | "אדסל קורסייר", שנת 1959
קובץ:1959 Edsel Corsair (7609169424).jpg | "אדסל קורסייר", שנת 1959
קובץ:1958 Corsair Daten.jpg | "אדסל קורסייר", שנת 1958
קובץ:1959 Edsel Corsair Convertible (36773604194).jpg | "אדסל קורסייר", שנת 1959 - קבריולה
קובץ:Edsel Corsair 1959.jpg | "אדסל קורסייר", שנת 1959 - קבריולה
קובץ:1959 Edsel Corsair Convertible (17345845752).jpg | "אדסל קורסייר", שנת 1959 - קבריולה
קובץ:1959 Edsel Corsair cockpit.JPG | "אדסל קורסייר", שנת 1959 - מבט לתא הנהג ולוח מחוונים
</gallery>

==ראו גם==
* אדסל ברמודה
* אדסל וילאג'ר
* אדסל ריינג'ר
* אדסל סיטיישן

== קישורים חיצוניים ==

* 
* 
* 

==הערות שוליים==

קטגוריה:דגמי מכוניות שהושקו ב-1958
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות אמריקאיות
קורסייר
קלווין ראנסי

קלווין ראנסי (באנגלית: Kelvin Ransey; נולד ב-3 במאי 1958) הוא כדורסלן עבר אמריקאי, אשר שיחק בליגת ה-NBA בין השנים 1980–1986. ממוצעיו הכוללים לאורך 6 עונותיו בליגה הם 11.4 נקודות, 5.2 אסיסטים ו-1.9 ריבאונדים למשחק.

==קריירת מכללות==
ראנסי נולד וגדל בעיר טולידו שבאוהיו, ובין השנים 1976–1980 למד באוניברסיטת המדינה של אוהיו ("אוהיו סטייט"). בעונתו האחרונה בקבוצת הכדורסל של האוניברסיטה, הוביל אותה לצדם של הרב ויליאמס וקלארק קלוג לשלב שמינית גמר טורניר אליפות המכללות (NCAA Sweet Sixteen), לראשונה מזה 9 שנים. במשחק שמינית הגמר הצטיין ראנסי עם 29 נקודות, אך קבוצתו הפסידה מול UCLA, בה שיחק קיקי ואנדוויי. לאורך אותה עונה רשם ממוצעים של 16.2 נקודות, 5.9 אסיסטים ו-4.2 ריבאונדים למשחק, ובסיומה נבחר לחמישייה השנייה של העונה בליגת המכללות (Second-team All-American).

==קריירת משחק מקצועית==
בדראפט ה-NBA{{כ}} 1980 נבחר ראנסי בבחירה הרביעית על ידי שיקגו בולס, ומיד נשלח בטרייד לפורטלנד טרייל בלייזרס. בעונתו הראשונה בפורטלנד קלע 15.2 נקודות ומסר 6.9 אסיסטים בממוצע למשחק, כרכז הפותח של הקבוצה, ובסיומה הפסיד לדארל גריפית' בהצבעה לפרס רוקי העונה, על חודו של קול אחד (18 לעומת 19). בעונת העמיד ממוצעים של 16.1 נקודות, 7.1 אסיסטים, 2.4 ריבאונדים ו-1.2 חטיפות למשחק, אשר בדיעבד היו שיאי הקריירה שלו בכל הקטגוריות.

ביוני 1982, לאחר שתי עונות עם הטרייל בלייזרס, הועבר בטרייד לדאלאס מאבריקס תמורת ויין קופר ובחירת דראפט עתידית. בעונתו היחידה בקבוצה קלע 11.1 נקודות בממוצע למשחק, כשחקן ספסל.

לקראת עונת הועבר בטרייד לניו ג'רזי נטס, בתמורה לפוטס ווקר ושתי בחירות דראפט עתידיות. באותה עונה סייע לנטס להעפיל לחצי גמר האזור המזרחי, כשקלע 9.5 נקודות למשחק כמחליפו מהספסל של מייקל ריי ריצ'רדסון. בסיום עונתו השלישית בניו ג'רזי, , פרש ראנסי ממשחק, בגיל 28.

בשנת 1989 חזר מפרישתו ושיחק עונה אחת בקבוצת "קולומבוס הורייזון" מליגת ה-CBA, בטרם פרש באופן סופי.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אוהיו: כדורסלנים
קטגוריה:כדורסלני אוניברסיטת המדינה של אוהיו
קטגוריה:בחירות דראפט של שיקגו בולס
קטגוריה:כדורסלני פורטלנד טרייל בלייזרס
קטגוריה:כדורסלני דאלאס מאבריקס
קטגוריה:כדורסלני ניו ג'רזי נטס
קטגוריה:אמריקאים שנולדו ב-1958
סלביאנסקי באזאר

פסטיבל האמנות הבינלאומי "סלביאנסקי באזאר בויטבסק" (בבלארוסית: Міжнародны фестываль мастацтваў "Славянскі базар у Віцебску") הוא פסטיבל אמנות בינלאומי שנתי, המתקיים בויטבסק מאז 1992.

הפסטיבל נתפס כאירוע תרבותי נפוץ של שלוש מדינות: בלארוס, רוסיה, אוקראינה. מאפיין מיוחד של הפסטיבל הוא התחרות הבינלאומית של מבצעי שירי אסטרדה ותחרות מוזיקת ילדים בינלאומית (מאז 2003). מאז 1993 סלביאנסקי באזאר חבר בארגון FIDOF. בנוסף לתחרויות, הפסטיבל מיוצג באופן נרחב לא רק בתרבות שירים, אלא גם מגוון של אומנויות - אומנויות חזותיות, תיאטרון, קולנוע ויצירה עממית. ימי הפסטיבל כוללים מפגשים יצירתיים עם דמויות שונות של תרבות עולמית, הצגת הפקות וסרטים תיאטרליים, תערוכות אמנות וכן ירידים בהשתתפות בעלי מלאכה.

"סלביאנסקי באזאר בויטבסק" ממצב עצמו כ"פעולה תרבותית רחבת היקף, בין-מדינית, של איחוד רוסיה ובלארוס, המתמקדת באיחוד כוחות יצירה רב-לאומיים, כל הערך החשוב ביותר שכל אחת מהתרבויות הלאומיות מפורסם בזכות, האינטראקציה וההתערבות בין תרבויות שונות, אחדות רוחנית. עמי העולם, הקמת קהילה שלווה. הפסטיבל בעל אופי המוני פתוח, תורם להחייאתם והתפתחותם של התרבות והאמנות האמנותית בכלל. פסטיבל נועד לתמוך בכישרונות צעירים וחדשנות באמנות<ref>https://www.belarus.by/en/about-belarus/culture/international-arts-festival-slavonic-bazaar</ref>.

==קישורים חיצוניים==

* 

==הערות שוליים==

*
קטגוריה:בלארוס: תרבות
קטגוריה:פסטיבלי מוזיקה
קטגוריה:אירועים בחודש יולי
עוזר הרמטכ"ל

עוזר הרמטכ"ל הוא קצין בדרגת אלוף-משנה המשרת בלשכת הרמטכ"ל, חבר המטה הכללי של צה"ל ומשמש כעוזר אישי לראש המטה הכללי של צה"ל.

מי שמגדיר את סמכויות תפקידו של עוזר הרמטכ"ל הוא הרמטכ"ל בעצמו. על פי רוב, עוזר הרמטכ"ל עוסק בנושאים רגישים כמו גיבוש מדיניות הרמטכ"ל בסוגיות משתנות, מינויי בכירים, מדיניות תקשורתית, קשר בכיר עם גופים אזרחיים ועניינים אישיים הנוגעים לבעלי תפקידים.

מדובר במשרת אמון אשר המכהן בה הוא איש סודו של הרמטכ"ל ומהאנשים הקרובים אליו ביותר.

חלק מעוזרי הרמטכ"ל מילאו בעברם תפקידי לשכות במטכ"ל – לרוב, תפקיד רל"ש אלוף.

== רשימת עוזרי הרמטכ"ל ==

{| class="wikitable"
|+
!שם
!תחת הרמטכ"ל
!תקופת כהונה
!הערות
|-
|אל"ם דני רוטשילד
| rowspan="2" |משה לוי
|1984-1983
|יוצא חיל המודיעין
|-
|אל"ם גיורא ענבר
|
1987-1985
|יוצא חיל הרגלים
|-
|אל"ם צבי (קסלר) עידן
| rowspan="2" |דן שומרון
|1989-1987
|יוצא חיל האוויר
|-
|סא"ל שלמה גיידה
|1991-1989
|יוצא חיל הקשר והתקשוב
|-
|אל"ם יוסי ביינהורן
|אמנון ליפקין-שחק, שאול מופז
|1995–1998
|יוצא חיל התותחנים
|-
|אל"ם עמי שפרן
|שאול מופז
|1998–2002
|יוצא חיל הקשר והתקשוב וחיל המודיעין
|-
|אל"ם מיכל יצחק-שושני
| rowspan="2" |משה יעלון
|2002–2004
|יוצאת מבקר צה"ל
|-
|אל"ם יואב הר אבן
|2004–2005
|יוצא חיל התותחנים, שימש בעברו כראש לשכת הרמטכ"ל שאול מופז. לימים מנכ"ל רפאל - מערכות לחימה מתקדמות
|-
|אל"ם רוני נומה
|דני חלוץ, גבי אשכנזי
|2006–2008
|יוצא חיל הרגלים
|-
|אל"ם ארז וינר
|גבי אשכנזי
|2008–2011
|יוצא חיל הרגלים, שימש בעברו כרל"ש של גבי אשכנזי בעת תפקידו כמפקד פצ"ן וכרל"ש של שאול מופז בעת תפקידו כסגן הרמטכ"ל
|-
|אל"ם הוד בצר
|בני גנץ
|2011–2015
|יוצא חיל השריון, שימש בעברו כעוזרו של בני גנץ בעת תפקידו כמפקד זרוע היבשה. לימים מנכ"ל משרד ראש הממשלה החלופי
|-
|אל"ם רונן מנליס
| rowspan="2" |גדי איזנקוט
|2015–2017
|יוצא חיל המודיעין, שימש בעברו כרל"ש של גדי איזנקוט בעת תפקידיו כראש אמ"ץ ומפקד פצ"ן
|-
|אל"ם דניאל הגרי
|2017–2019
|יוצא חיל הים, שימש בעברו כראש לשכת הרמטכ"ל בני גנץ, לימים מפקד שייטת 13 ודובר צה"ל
|-
|אל"ם גיא פאפו
| rowspan="2" |אביב כוכבי
|2019–2021
|יוצא חיל המודיעין, שימש בעברו כרל"ש של אביב כוכבי בעת תפקידו כראש אמ"ן
|-
|אל"ם אייל כהן
|2021 -2023
|יוצא חיל הים, שימש בעברו כראש לשכת הרמטכ"ל אביב כוכבי
|-
|אל"ם חיים בן מויאל
| rowspan="2" |הרצי הלוי
|2023 ואילך
|יוצא חיל המודיעין
|-
|}

*